Ինչու՞ է ՀՀ ոստիկանությունը պասիվ, կրավորական կեցվածք դրսևորում և չի կատարում «Ոստիկանության մասին» ՀՀ օրենքով և, ընդհանրապես, ՀՀ օրենսդրությամբ նախատեսված իր պարտականությունները, ինչու՞ կարգազանցներին և օրինազանցներին կարգի չի հրավիրում ու չի կանչում պատասխանատվության, թերևս բացառությամբ հուլիսի 10-ի գործողության, երբ այլևս չկարողանալով անտեսել կաթողիկոսի կամ Մայր Աթոռի պահանջը, նախաձեռնության անդամներին դուրս է հանել Վեհարանից (դիվանատնից): Ինչու՞ ՀՀ ոստիկանապետ Վալերի Օսիպյանը չի պատասխանում ոստիկանության պասիվ, անտարբեր, կրավորական կեցվածքի կամ գրեթե անգործության կապակցությամբ հրապարակային հարցումներին ու քննադատություններին… Սրանով շրջանառվող այն խոսակցություննե՞րն են հաստատվում, թե ինքը «Եհովայի վկաներ» ամբողջատիրական ու քայքայիչ աղանդի անդամ է, թե՞ իրականում նման բան չկա, և ոստիկանապետը պարզապես վերևից ներքին, ոչ գրավոր կարգադրություն է ստացել չխառնվելու, չմիջամտելու` մինչև որ կաթողիկոսը ստիպված լինի հրաժարական տալ… Եթե պատճառը ոչ այն է, ոչ այս, ապա թող պարոն Օսիպյանը հրապարակային բացատրություն տա ոստիկանության գրեթե անգործության վերաբերյալ: ՈՒշադրությամբ կծանոթանանք…